Dustin Boyd
Dustin James Boyd (s. 16. heinäkuuta 1986 Winnipeg, Manitoba, Kanada) on kazakstanilais-kanadalainen jääkiekkoilija, joka pelaa KHL:n Dinamo Moskovassa. Hän on pelipaikaltaan keskushyökkääjä, mutta osaa pelata myös laidassa. Boyd on pelannut urallaan aiemmin NHL:ssä yhteensä 220 runkosarjaottelua tehopistein 32+31=63 ja yhdeksän playoff-ottelua tehden yhden maalin. Elite Prospects -sivuston Erik K. Pirin mukaan hän on työteliäs ja monipuolinen hyökkääjä, joka on energinen ja hyvä aloittamaan. Boydin tulisi kuitenkin laukoa enemmän, eikä hän ole mikään luontainen pelintekijä.
Jada Pinkett Smith
Jada Pinkett Smith (oik. Jada Koren Pinkett, s. 18. syyskuuta 1971 Baltimore, Maryland, Yhdysvallat) on yhdysvaltalainen näyttelijä ja laulaja. Hänen vanhempansa ovat Robson Pinkett Jr. (s. 1952 - k. 2010) ja Adrienne Banfield-Norris. Pinkett Smith opiskeli Baltimoren taidekoulussa tanssia ja koreografiaa ja ryhtyi näyttelijäksi. Hän on esiintynyt muun muassa elokuvissa "Matrix Reloaded" ja "Matrix Revolutions" Nioben roolissa, ja hän näyttelee myös Maria Mercedes ”Fish” Mooneya televisiosarjassa Gotham.